Shavkat Mirziyoyev “Nuroniy” jamg‘armasining Namangan viloyati bo‘limi yangi binosi bilan tanishdi

Prezident Shavkat Mirziyoyev “Nuroniy” jamg‘armasining Namangan viloyati bo‘limi yangi binosi va “Nuroniylar maskani” bilan tanishdi, deb xabar berdi O‘zA.

Keksalarni e’zozlash, ularga hurmat-ehtirom ko‘rsatish xalqimizga xos ezgu fazilatlardan. Mamlakatimizda yoshi ulug‘ insonlarni ijtimoiy qo‘llab-quvvatlash, turmush sharoitlarini yanada yaxshilash, salomatligini mustahkamlashga alohida e’tibor qaratilmoqda. Zotan, nuroniylarni e’zozlagan kam bo‘lmaydi.
Shavkat Mirziyoyev, O‘zbekiston Prezidenti
Jamg‘armaning Namangan viloyati bo‘limida ma’muriy bino, choyxona barpo etilgan. Barcha xonalar zamonaviy mebel va kompyuter jamlamalari bilan jihozlanib, qulay ish sharoiti yaratilgan.
Prezident “Nuroniylar maskani”da yaratilgan sharoitlar bilan tanishdi. Oqsoqollar bilan suhbatlashdi. Suhbatda yoshlar tarbiyasi, boshlang‘ich ta’lim tizimini takomillashtirish, yoshlarda kitobxonlik madaniyatini rivojlantirishga alohida e’tibor qaratildi. Aholini ish bilan ta’minlash masalasi diqqat markazida bo‘ldi.